CELEX: 62008CA0536
Language: hu
Date: 2010-04-22 00:00:00
Title: C-536/08. és C-539/08. sz. ügy: A Bíróság (harmadik tanács) 2010. április 22-i ítélete (a Hoge Raad der Nederlanden (Hollandia) előzetes döntéshozatal iránti kérelmei) — Staatssecretaris van Financiën kontra X (C-536/08), fiscale eenheid Facet BV/Facet Trading BV (C-539/08) (Hatodik HÉA-irányelv — A 17. cikk (2) és (3) bekezdése — A 28b. cikk A. pontjának (2) bekezdése — Levonási jog — A tagállamok közötti kereskedelem adóztatására vonatkozó átmeneti szabályok — A Közösségen belüli termékbeszerzés helye)

19.6.2010   
            
            
               HU
            
            
               Az Európai Unió Hivatalos Lapja
            
            
               C 161/10
            
         
      A Bíróság (harmadik tanács) 2010. április 22-i ítélete (a Hoge Raad der Nederlanden (Hollandia) előzetes döntéshozatal iránti kérelmei) — Staatssecretaris van Financiën kontra X (C-536/08), fiscale eenheid Facet BV/Facet Trading BV (C-539/08)
      (C-536/08. és C-539/08. sz. ügy) (1)
      
      (Hatodik HÉA-irányelv - A 17. cikk (2) és (3) bekezdése - A 28b. cikk A. pontjának (2) bekezdése - Levonási jog - A tagállamok közötti kereskedelem adóztatására vonatkozó átmeneti szabályok - A Közösségen belüli termékbeszerzés helye)
      (2010/C 161/13)
      Az eljárás nyelve: holland
      
         A kérdést előterjesztő bíróság
      
      Hoge Raad der Nederlanden
      
         Az alapeljárás felei
      
      
         Felperes: Staatssecretaris van Financiën
      
         Alperesek: X (C-536/08), fiscale eenheid Facet BV/Facet Trading BV (C-539/08)
      
         Tárgy
      
      Előzetes döntéshozatal iránti kérelem — Hoge Raad der Nederlanden (Hága) — A tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.) 17. cikke (2) és (3) bekezdésének, valamint 28b. cikke A. része (2) bekezdésének értelmezése — A tagállamok közötti kereskedelem adóztatására vonatkozó átmeneti szabályok — A Közösségen belüli termékbeszerzés helye
      
         Rendelkező rész
      
      A tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelvnek az 1992. december 14-i 92/111/EGK tanácsi irányelvből eredő változata 17. cikkének (2) és (3) bekezdését, valamint 28b. cikke A. részének (2) bekezdését úgy kell értelmezni, hogy az ezen utóbbi rendelkezés első albekezdése szerinti helyzetben lévő adóalany nem jogosult a Közösségen belüli beszerzés után előzetesen felszámított hozzáadottérték-adó azonnali levonására.
      
         (1)  HL C 44., 2009.2.21.